สโมสรไลออนส์ประจวบคีรีขันธ์ จัดกิจกรรม ไลออนส์ชวนปั่นมหัศจรรย์เมืองสามอ่าว ครั้งที่ 3 จัดหาทุนทำกิจกรรมสาธารณะกุศล ส่งเสริมสุขภาพและการท่องเที่ยว

ที่บริเวณลานเอนกประสงค์หน้าศาลากลางจังหวัดประจวบคีรีขันธ์ นายภิรมย์ นิลทยา เป็นประธานเปิดกิจกรรม ไลออนส์ชวนปั่นมหัศจรรย์เมืองสามอ่าว ครั้งที่ 3 ซึ่งสโมสรไลออนส์ประจวบคีรีขันธ์ จัดขึ้น เพื่อเป็นจัดหาทุนนำไปใช้ทำกิจกรรมสาธารณะกุศลและเพื่อเยาวชน โดยสโมสรไลออนส์ฯ เป็นองค์กรการกุศลที่มีสมาชิกอยู่ทั่วโลก ที่ผ่านมาได้ทำกิจกรรมสาธารณะกุศลเพื่อสังคมและเยาวชนมาโดยตลอด อีกทั้งการจัดกิจกรรมในครั้งนี้ ยังเป็นการส่งเสริมการออกกำลังกายเพื่อสุขภาพกายที่แข็งแรง และยังได้ส่งเสริมการท่องเที่ยวของจังหวัด ซึ่งตลอดเส้นทางการปั่นมีทัศนียภาพที่สวยงาม และเป็นเส้นทางประวัติศาสตร์สำคัญของจังหวัด

โดยเริ่มต้นจากถนนเลียบชายทะเลข้างศาลากลางจังหวัด ผ่านเส้นทางกองบิน 5 อุทยานวิทยาศาสตร์พระจอมเกล้า ณ หว้ากอ วกกลับรถมาที่ ศาลหลักเมือง ปั่นเรียบชายทะเลอ่าวประจวบ ถึงวัดอ่าวน้อย รวมระยะทาง 48 กิโลเมตร

ส.ปชส.ประจวบ/10-11-62